Xherdan Shaqiri

Xherdan Shaqiri (sündinud 10. oktoobril 1991 Gjilanis) on Kosovo päritolu Šveitsi jalgpallur, äärepoolkaitsja. Ta mängib 2022. aasta veebruarist Major League Socceri klubis Chicago Fire.

Shaqiri alustas klubikarjääri kodumaa klubis FC Basel, millega tuli kolmel korral Šveitsi meistriks. 2012. aastal liitus ta Saksamaa kõrgliiga klubiga Müncheni Bayern, kus ta võitis vaatamata vähesele mänguajale viis Saksamaa tiitlit ja kolm rahvusvahelist tiitlit. 2015. aasta jaanuaris liitus ta Itaalia kõrgliiga klubiga Internazionale, kuid juba pool aastat hiljem suundus ta Inglismaale Stoke Citysse. 2018. aastal suundus 13,5 miljoni naela eest Liverpooli.

 Koondisekarjäär 
Debüüdi Šveitsi rahvuskoondises tegi Shaqiri 3. märtsil 2010 sõprusmängus Uruguay vastu.

Esimese värava lõi ta Šveitsi rahvuskoondises 7. septembril 2010 mängus Inglismaa vastu.

2014. aasta maailmameistrivõistluste viimases alagrupimängus 25. juunil tegi Shaqiri Hondurase vastu kübaratriki ja Šveits võitis 3:0.

2016. aasta Euroopa meistrivõistluste kaheksandikfinaalis lõi ta käärlöögist värava Poola vastu, kuid Šveits kaotas Poolale lõpuks penaltiseeria järel ja langes välja."Shaqiri tegi käärlöögiga imet, kuid Poola pääses penaltiseeriaga veerandfinaali". sport.postimees.ee. 25.6.2016. Vaadatud 24.6.2018

2018. aasta maailmameistrivõistluste teises alagrupimängus 22. juunil lõi ta  90. minutil värava Serbia vastu, tuues Šveitsile olulise 1:2 võidu."Shaqiri viimase minuti värav tõi Šveitsile võidu". 22.6.2018. Vaadatud 24.6.2018

 Saavutused 
Basel
Super League: 2009–10, 2010–11, 2011–12
Šveitsi karikas: 2009–10, 2011–12
Müncheni Bayern
Bundesliga: 2012–13, 2013–14
DFB-Pokal: 2012–13, 2013–14
DFL-Supercup: 2012
UEFA Meistrite Liiga: 2012–13
UEFA Superkarikas: 2013
Klubide maailmameistrivõistlused: 2013
Liverpool
Premier League: 2019–20
UEFA Meistrite Liiga: 2018–19
UEFA Superkarikas: 2019
Klubide maailmameistrivõistlused: 2019

 Viited 

 Välislingid 
 "Shaqiri ja Xhaka võivad vastuoluliste žestide eest karistada saada". sport.err.ee. 24.6.2018

Kategooria:Šveitsi jalgpallurid
Kategooria:FC Baseli jalgpallurid
Kategooria:Müncheni Bayerni mängijad
Kategooria:Milano Internazionale mängijad
Kategooria:Stoke City FC mängijad
Kategooria:Liverpool FC mängijad
Kategooria:Lyoni Olympique'i mängijad
Kategooria:Bundesliga mängijad
Kategooria:Serie A mängijad
Kategooria:Premier League'i mängijad
Kategooria:Ligue 1 mängijad
Kategooria:Sündinud 1991